ჰაჯილარი (არჰავი)

ჰაჯილარი () — სოფელი, რომელიც ეკუთვნოდა ართვინის პროვინციის არჰავის რაიონს. დღეს ეს არის არჰავის ქალაქის ორი უბანი - ქვემო ჰაჯილარი და ზემო ჰაჯილარი. ეს უბნები მდებარეობს ქალაქის აღმოსავლეთ ნაწილში, იგივე სახელის მქონე ღელეების ნაპირებზე.

ისტორია
სოფელი ჰაჯილარის ქვემო უბნის ძველი სახელი ან ლაზური სახელი არის ბორღოლა, ხოლო ზემო უბნისა - პაიანტე.İrfan Aleksiva - İsmail Bucaklişi, Svacoxo - Laz Yer Adları Sözlüğü, İstanbul, 2009, s. 179, 217, ISBN  978-605-89094-0-3 

სოფელი ბორღოლა ან ჰაჯილარი მდებარეობდა ლაზეთის რეგიონში, რომელიც ანტიკურ ხანაში კოლხეთის სამეფოს ნაწილი იყო. ოსმალებმა ეს რეგიონი სრულად დაიკავეს 1547 წელს, მას შემდეგ რაც 1461 წელს ტრაპიზონის იმპერია განადგურეს.,,კოლხური (მეგრულ-ლაზური) ენა", (Hazırlayanlar) Rusudan Amirecibi-Mullen (editör), Nana Danelia, İnga Gundua,  Tiflis, 2006, s. 22.  ISBN 99940-61-43-7 თუმცა ეს დასახლება არ იხსენიება ოსმალურ ჩანაწერებში და 1928 წლის ოსმალური სოფლების სიაში.Son Teşkilat-i Mülkiyede Köylerimizin Adları (Osmanlıca), İstanbul, 1928, s. 621.

სოფელი ჰაჯილარი 1940 წლის საყოველთაო აღწერაში ეკუთვნოდა ჩორუმის პროვინციას (რომელიც არტვინისა და რიზეს პროვინციების გაერთიანებით შეიქმნა), ჰოფის კაზის არჰავის ნაჰიეს, და მისი მოსახლეობა შეადგენდა 1,235 ადამიანს, მათ შორის 766 მამაკაცი და 469 ქალი. სამოცი სოფლის მოცავ არჰავის ნაჰიეში ეს იყო მოსახლეობის რაოდენობით ყველაზე დიდი დასახლება. ნაჰიეს ადმინისტრაციულ ცენტრში - სოფელშ მუსაზადეში კი 655 ადამიანი ცხოვრობდა.

ჰაჯილარი 1945 წლის საყოველთაო აღწერაში არჰავის ბუჯაღის სოფლებს შორის მოიხსენიება, მაგრამ 1950 წლის აღწერაში სოფლის სტატუსით აღარ გვხვდება. რადგან 1946 წელს სოფლები მუსაზადე, ჰაჯილარი და ჩარნავუთი გაერთიანდა არჰავის მუნიციპალიტეტის შესაქმნელად, და ჰაჯილარმა სოფლის სტატუსი დაკარგა.

ყოფილი სოფელი ჰაჯილარი დღეს ორ უბნადაა დაყოფილი. 2024 წელს ქვემო ჰაჯილარის უბანში 1,319 ადამიანი, ხოლო ზემო ჰაჯილარის უბანში 931 ადამიანი დაფიქსირდა."Türkiye Nüfusu İl ilçe Mahalle Köy Nüfusları" - Nüfusune

სქოლიო

კატეგორია:თურქეთის ისტორიული ქართული სოფლები